钦定古今图书集成/明伦汇编/宫闱典/第118卷 > 张昇
## 钦定古今图书集成/明伦汇编/宫闱典/第118卷 > 张昇

按《明外史张麒传》：“昇字叔晖。成祖起兵，昇以舍人守
北平有功，授千户。永乐三年，迁羽林前卫指挥佥事，
调府军卫。十二年，从北征。仁宗即位，拜后府都督同
知。明年，宣宗继统，进左都督，掌左府事。宣德四年二
月，敕谕昇曰：‘卿舅氏至亲，日理剧务，或以吏欺谩连，
不问则废法，问则伤恩。其罢府事，朝朔望，官禄如旧，
称朕优礼保全之意’。”九年北征，命掌都督府事，留守
京师。英宗立，太皇太后令弗预政。大学士杨士奇称
昇贤，宜加委任，太后终不许。正统五年，兄昶已前卒。
太后念外氏惟昇一人，封惠安伯，子孙世袭。明年卒。
子早亡，孙琮嗣。琮卒，弟瑛嗣。瑛卒，无子，庶兄瓒嗣。
瓒卒，子伟嗣。弘治十二年以才充陕西总兵官，镇守
固原。明年五月，孝宗御平台，召大学士刘健等出兵
部《推举京营大将疏》，历询伟才，命提督神机营，御书
敕以赐，时人异之。正德元年令参英国公张懋、保国
公朱晖提督团营。三年加太子太保。六年三月充总
兵官，偕都御史马中锡督京兵讨流贼刘六等。伟但
拥兵自卫。朝议责其玩寇殃民，召还。俄御史吴堂劾
其罪，兵部请逮伟及中锡下狱论死。遇赦获释，停禄
闲住。十年请给禄，为兵科所驳，诏给其半。十五年复
督神机营。世宗嗣位，兼提督团营。嘉靖二年叙奉迎
防守功，加太子太傅。十四年伟卒。赠太傅，谥“康靖。”子

三年卒。子元善嗣。隆庆四年佥书后府事。万历三十
七年卒。子庆臻嗣。四十八年掌左府事。崇祯元年九
月命提督京营。庆臻私请内阁，于敕内增入兼管捕
营。捕营提督郑其心讦庆臻侵职。帝怒诘改。敕故大
学士刘鸿训至遣戍，而庆臻以世臣，止停禄二年。后
复起掌都督府。十七年，贼陷都城，庆臻召亲党尽散
赀财，阖家自燔死。南渡时，赠太师、惠安侯，谥“忠武”，合
祀旌忠祠。初，世宗革外戚也爵，惟彭城、惠安获存，庆
臻卒殉国难。